แรกๆ รู้สึกแค่ปวดท้องตลอดเวลากับรู้สึกพะอืดพะอม พอเข้าวันที่ 3 เริ่มถ่ายท้องแบบเหลว กินข้าวน้อยกว่าเดิมเพราะว่ากินแล้วรู้สึกจะอ้วกบ้างปวดท้องมากกว่าเดิมบ้าง ไปหามาแล้วแต่ตอนนี้ก็ยังถ่ายท้องอยู่ ถ่ายมากกว่าเดิม น่าจะเข้าห้องน้ำ 10 รอบขึ้นได้แล้วค่ะ ต้องไปหาอีกไหมคะ
 Nena1893การที่ยังไม่หยุดถ่ายแสดงว่า ยังมีการอักเสบอยู่ครับ พิษของเชื้อที่ทำให้ลำไส้อักเสบยังไม่หมดไป ถ่ายมากๆจะทำให้อ่อนเพลีย จากการเสียเกลือแร่ หรือ อาจติดเชื้อแกรมลบเข้ากระแสเลือดได้ ดังนั้น ถ้าอาการไม่ดีขึ้นควรรีบไปหาแพทย์ครับ เพื่อตรวจสอบชีพจร สัญญาณชีพ เกลือแร่ในเลือด ว่าอยู่ในเกณฑ์ปกติไหม ถ้ามีอาการของการขาดน้ำไปมาก แพทย์จะให้น้ำเกลือทางเส้นเลือดเพื่อทดแทนน้ำที่เสียไป อาจต้องนอน รพ 1-2 วันก็ได้นะครับ ถ้ามีอาการเป็นมากๆ ระหว่างนี้ถ้าไม่สะดวกไป รพ ควรซื้อยาพวกผงถ่าน (Charcoal activative) มาทานก่อนเพื่อดูดซับพิษของเขื้อ ทานน้ำเกลือแร่เป็นซองๆ ผสมกับน้ำกินแทนน้ำ และรีบไปพบแพทย์ครับ